Fram Larvik er en av Norges eldste idrettsforeninger, og en av landets eldste fotballklubber. I foreningens jubileumsbok fra 1929 beskriver Otto Christiansen hvordan man startet med fotball, før man året etter også begynte med roing. I 1899 var det stor interesse for turning. Stiftelsen og de første årene er også beskrevet av Nils Wiborg i 75-årsjubileumsboka fra 1969. Wiborg er sammen med Magnus Mathisen, Rolf Nielsen og Arne Torgersen de fire av Frams grunnleggere man kjenner til.